Sigga Dögg kynfræðingur heldur úti kynlífskafla Glamour . „ Natalía Ósk og Jón Gestur hafa verið saman í níu ár , þar af verið gift í sex ár . Þau eiga þrjú börn og eru að mörgu leyti hin hefðbundna íslenska vísitölufjölskylda . Eins og hjá svo mörgum vantar krydd í kynlífið . Hversdagsleikinn með sinni rútínu og barnauppeldi er til þess fallinn að kæfa erótíska strauma og klúrt tal . Þegar talað er um að „ krydda kynlífið “ koma kynlífstæki upp í hugann á mörgum eða að prófa nýjar stellingar en hvernig er hægt að koma slíku við þegar fólk varla kyssist ? Nánir vinir eru gjarnan spurðir hversu oft þeir stundi kynlíf með sínum mökum svo einhverjar tölur sé hægt að styðjast við . Því miður er það þannig að tölfræði eins pars dugar öðru skammt . Eina tölfræðin sem skiptir máli í kynlífi er sú sem þið tvö komið ykkur saman um , hvort sem það sé einu sinni í viku eða þrisvar . Natalía Ósk og Jón Gestur lögðu af stað í tíu daga kynlífsátak með temmilega mikla bjartsýni í farteskinu . " Meira má lesa um kynlífsdagbók þeirra Jóns og Natalíu í fyrsta tölublaði Glamour . Hægt er að verða sér úti um áskrift hér .